

ประกาศองค์การบริหารส่วนตำบลกำแพงเซา

### เรื่อง การประกวดราคาจัดซื้อรถบรรทุกขยะขนาด 6 ตัน 6 ล้อ แบบอัดท้าย จำนวน 1 คัน

### ด้วยระบบอิเล็กทรอนิกส์

**-------------------------------------------------------**

ด้วยองค์การบริหารส่วนตำบลกำแพงเซา มีความประสงค์จะดำเนินการประกวดราคาโครงการจัดซื้อรถบรรทุกขยะขนาด 6 ตัน 6 ล้อ แบบอัดท้าย จำนวน 1 คัน **ราคากลาง 2,300,000.- บาท (สองล้านสามแสนบาทถ้วน)** ซึ่งมีรายละเอียดดังนี้

1.ตู้บรรทุกมูลฝอย มีขนาดความจุของตู้ไม่น้อยกว่า10 ลูกบาศก์เมตร และสามารถรับนํ้าหนักมูลฝอยได้ไม่น้อยกว่า5,000 กิโลกรัม

2. น้ำหนักของรถรวมน้ำหนักบรรทุก (G.V.W.)ไม่ต่ำกว่า 12,000 กิโลกรัม

3. ชุดอัดท้ายทำงานด้วยระบบไฮดรอลิก สามารถผลิตแรงดันสูงสุดไม่น้อยกว่า 2,500 ปอนด์ต่อตารางนิ้ว

4. มีโคมไฟสัญญาณวับวาบสีเหลือง 1 ดวง

**หมายเหตุ :** 1. GROSS VEHICLE WEIGHT (G.V.W.) = CHASSIS WEIGHTซึ่งมีระบุในแค็ตตาล็อก +PAYLOAD หรือนํ้าหนักสุทธิที่บรรทุกได้

2. การจัดซื้อยานพาหนะเครื่องยนต์ดีเซลโดยเฉพาะรถยนต์ขนาดเล็กให้มีคุณสมบัติตามมาตรฐานผลิตภัณฑ์อุตสาหกรรม เลขที่ มอก. 2155-2546

3. การจัดซื้อยานพาหนะเครื่องยนต์ดีเซลโดยเฉพาะรถยนต์ขนาดใหญ่ ให้มีคุณสมบัติตามมาตรฐานผลิตภัณฑ์อุตสาหกรรม เลขที่ มอก. 1295-2541 หรือสูงกว่า

โดยมีรายละเอียดตามเอกสารประมูลซื้อแนบท้ายนี้

ผู้มีสิทธิเสนอราคาจะต้องมีคุณสมบัติดังต่อไปนี้

๑. เป็นนิติบุคคล ผู้จำหน่าย ผู้แทนจำหน่าย ผู้มีอาชีพขายพัสดุดังกล่าวและจะต้องมีหลักฐานการเป็นตัวแทนผู้แทนจำหน่าย ผู้แทนจำหน่าย ผู้ประกอบ หรือผู้ผลิตรถยนต์มาแสดงด้วย

๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาล

ของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เมืองพัทยาและไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลซื้อด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวาง การแข่งขันราคาอย่างเป็นธรรมในการประมูลซื้อด้วยระบบอิเล็กทรอนิกส์ครั้งนี้

-2-

กำหนดยื่นเอกสารประมูลซื้อด้วยระบบอิเล็กทรอนิกส์ในวันที่ 30 มกราคม ๒๕๕๕ เวลา ๑๐.๓๐ น. ถึง ๑๑.๐๐ น. ณ ณ ศูนย์รวมข้อมูลข่าวสารการจัดซื้อหรือจ้างขององค์กรปกครองส่วนท้องถิ่นที่ว่าการอำเภอเมือง จังหวัดนครศรีธรรมราช และกำหนดเสนอราคาในวันที่  31 มกราคม ๒๕๕๕ ตั้งแต่เวลา 11.00 น. เป็นต้นไป

ผู้สนใจติดต่อขอซื้อเอกสารการประมูลจ้างด้วยระบบอิเล็กทรอนิกส์ ในราคา ชุดละ **5,000.-** บาท **(ห้าพันบาทถ้วน)** ได้ที่ทำการส่วนการคลังองค์การบริหารส่วนตำบลกำแพงเซา ตั้งแต่วันที่ **12 มกราคม 2555 ถึงวันที่ 20 มกราคม 2555** หรือสอบถามทางโทรศัพท์หมายเลข 0-7537-7581 ในวันและเวลาราชการ หรือสืบค้นข้อมูลทางเว็บไซต์ขององค์การบริหารส่วนตำบลกำแพงเซา [WWW.kampangsao.go.th](http://WWW.kampangsao.go.th) หรือเว็บไซต์ของกรมบัญชีกลาง [www.gprocurement.or.th](http://www.gprocurement.or.th)

ประกาศ ณ วันที่ **12**  เดือน  **มกราคม**  พ.ศ. **2555**

จรวย จิตต์ชื่น

(นายจรวย จิตต์ชื่น)

นายกองค์การบริหารส่วนตำบลกำแพงเซา